વિશ્વ ભરના લોકો માટે આરોગ્યની સૌથી મોટી સમસ્યા પૈકીની એક છે- વજન ઘટાડવું અને તેમાંય ઘણાને વજન તો ઓછું હોય છે પરંતુ કમર અથવા ફાંદ વધી જાય છે. ઘણા પોતાના શરીરનું વજન ઘટાડવામાં તો સમર્થ રહે છે પરંતુ કમર જે કમરો થઈ ગઈ છે તેને ઘટાડી શકતા નથી. આ કમર ઘટાડવા માટે ઘણા જિમમાં જાય છે, તો ઘણા ભોજન ઘટાડી નાખે છે પરંતુ તેમ છતાં કમર ઘટતી નથી. આ માટે આયુર્વેદમાં ઉપાય છે. આયુર્વેદ મુજબ, પેટની ચરબીથી કફ દોષમાં વૃદ્ધિ થાય છે. પેટની ચરબી તંદુરસ્ત આહાર લેવાથી ઘટી શકે છે. તેમાં સક્રિય જીવનશૈલી પણ જરૂરી છે અને બપોરની ઊંઘ તો સદંતર બંધ જ કરવી જોઈએ. આમ, પેટની ચરબી ઘટાડવા નીચેની સલાહ ધ્યાનમાં લેવી જોઈએ.